**Չիլիի գեղարվեստի ազգային թանգարան** (իսպ.՝ Museo Nacional de Bellas Artes), գեղարվեստի ազգային թանգարան Չիլիի մայրաքաղաք Սանտյագոյում։

Պատմություն
-----------

Թանգարանը հիմնադրվել է 1880 թվականի սեպտեմբերի 18-ին «Ազգային արվեստի թանգարան» անվամբ և համարվում է Հարավային Ամերիկայի հնագույն թանգարանը։ 1910 թվականից տեղակայված է իր համար կառուցված պալատում, որը գտնվում է Չիլիի Ֆորեստալ զբոսայգում։ Թանգարանի շենքը կառուցվել է Չիլիի անկախության 100-ամյակի առթիվ ֆրանս-չիլիացի ճարտարապետ Էմիլ Ժեքուրի նախագծով։ 1976 թվականի ապրիլին թանգարանի շենքը ճանաչվել է որպես Չիլիի պատմական հուշարձան։ 1985 թվականի երկրաշարժի հետևանքով թանգարանը լուրջ վնասներ է կրել։ Շենքի վերանորոգումը տևել է երեք տարի։  

Թանգարանի հավաքածուում ներառված է շուրջ երեք հազար ցուցանմուշ, այդ թվում՝ նկարներ, քանդակներ, գծագրեր և փորագրություններ։ Այստեղ հիմնականում Չիլիի արվեստագետների ստեղծագործություններն են, այդ թվում՝ Պեդրո Լիրան, Ալֆրեդո Վալենսուելա Պուելման, Կոսմե Սան Մարտին, Ալբերտո Վալենսուելա Լյանոսը և Ալեխանդրո Սիկարելին։  

Միևնույն ժամանակ թանգարանն ունի արտասահմանյան հայտնի վարպետների, այդ թվում` իսպանացի նկարիչներ Ֆրանսիսկո Սուրբարանի և Բարտոլոմե Էստեբան Մուրիլյոյի, ֆրանսիացի նկարիչներ Կամիլ Պիսսարոյի, Ժան Բատիստ Կամիլ Կորոյի, Շառլ-Ֆրանսուա Դոբինյիի, քանդակագործներ Օգյուստ Ռոդենի և Էմիլ Անտուան Բուրդելի ստեղծագործությունների զգալի հավաքածու։

Հավաքածուի իտալական մասում ներառված են մոտ 60 կտավներ, որոնց մեծ մասը ստեղծվել է 19-րդ դարի կեսերին և 20-րդ դարի սկզբում ընկած ժամանակահատվածում (Պիետրո Գաբրինի, Ջովանի Բոլդինի)։

Թանգարանի հավաքածուն ներառում է նաև մի քանի ստեղծագործություններ ֆլամանդացի և հոլանդացի նկարիչներից, այդ թվում՝ Պիտեր Պաուլ Ռուբենսի, Յակոբ Յորդանսի, Կոռնելիս դե Վոսի, Ալբերտ Կեյպի, Յան Վիլդենսի և Ադրիան վան Օստադեի ստեղծագործություններից։

Թանգարանում են գտնվում նաև 46 կակեմոնոյի մի փոքր հավաքածու (թանաքով կամ ակվարելով ստեղծված մագաղաթ), որոնք 1968 թվականին թանգարանին է նվիրաբերել չինական դեսպանատունը, 15 ֆիգուրներ Աֆրիկայից և 27 ճապոնական գրավյուրներ։

Պատկերասրահ
-----------

* Բարտոլոմե Էստեբան Մուրիլյո, «Մադոննան մանկան հետ»Բարտոլոմե Էստեբան Մուրիլյո, «Մադոննան մանկան հետ»
* Կամիլ Պիսսարո, «Ուռիները ձմռանը», 1891Կամիլ Պիսսարո, «Ուռիները ձմռանը», 1891
* Ալֆրեդո Վալենսուելա Պուելմա, «Աշխարհագրության դաս»Ալֆրեդո Վալենսուելա Պուելմա, «Աշխարհագրության դաս»
* Ալֆրեդո Վալենսուելա Պուելմա, «Կոկետություն»Ալֆրեդո Վալենսուելա Պուելմա, «Կոկետություն»
* Ալեխանդրո Սիկարելլի,«Չոր ծառ»Ալեխանդրո Սիկարելլի,«Չոր ծառ»
* Ալեխանդրո Սիկարելլի, «Լքված Ֆիլոկտետ»Ալեխանդրո Սիկարելլի, «Լքված Ֆիլոկտետ»
* Պեդրո Լիրա, «Սիրային նամակ»Պեդրո Լիրա, «Սիրային նամակ»
* Պեդրո Լիրա, «Բնանկար», 1871Պեդրո Լիրա, «Բնանկար», 1871
* Կոսմե Սան-Մարտին, «Ընթերցում», 1874Կոսմե Սան-Մարտին, «Ընթերցում», 1874
* Ալբերտո Վալենսուելա Լյանոս, «Լեռնային բնանկար», մոտ. 1901Ալբերտո Վալենսուելա Լյանոս, «Լեռնային բնանկար», մոտ. 1901
* Ալբերտո Վալենսուելա Լյանոս, «Բնանկար»Ալբերտո Վալենսուելա Լյանոս, «Բնանկար»

Ծանոթագրություններ
------------------

1. ↑  Wiki Loves Monuments monuments database — 2017.

Արտաքին հղումներ
----------------

* Գեղարվեստի ազգային թանգարան
* Virtual Tour in 360° view of Museo Nacional de Bellas Artes | Flip360

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| 

|  Չափորոշչային վերահսկողություն |
| --- |
|  |
| GND: 5106704-3 · ISNI: 0000000123482645 · LCCN: n79016084 · NUKAT: n2011020255 · PTBNP: 928136 · SUDOC: 034181881 · VIAF: 172215580 · WorldCat VIAF: 172215580 |

 |

 |